
P O D M I E N K Y  S Ú Ť A Ž E
k
obchodnej verejnej súťaži (ďalej ako „OVS“) podľa § 281 a nasl. zákona č. 513/1991 Zb. Obchodný zákonník (ObZ)


OBSTARÁVATEĽ:  Slovenské elektrárne, a.s. 
                                   Pribinova 40
                                   811 09 Bratislava - mestská časť Ružinov
                                            zapísaná v Obchodnom registri Mestského súdu Bratislava III, Odd. Sa, vložka číslo: 2904/B;
                                            IČO: 35 829 052, IČ DPH: SK2020261353

(ďalej ako „obstarávateľ“ alebo „SE, a.s.“ alebo „vyhlasovateľ“)



ČÍSLO SÚŤAŽE:   ZP/2026
NÁZOV SÚŤAŽE: Združená dodávka zemného plynu z krajiny/krajín mimo Ruskej Federácie od 1.4.2027 do 31.12.2027 pre Elektráreň Vojany, Elektráreň Mochovce 3. a 4. blok a pre Vodné elektrárne Trenčín. 






Vypracoval:

V Bratislave dňa 05.10.2026				                          Ing. Erika Csányiová 
                                                                                                                   špecialista palív
                                                                                                                                                                    Meno, priezvisko a funkcia osoby

Schválil:

V Bratislave, dňa 05.10.2026					             Ing. Róbert Kňažek, PhD. 
                                                                                                                   vedúci  palív a záv.časti
                                                                                                                   jadrovej energetiky
                                                                                                                                                                    Meno, priezvisko a funkcia osoby

[bookmark: _Toc235699229]ÚDAJE O KONTAKTNEJ OSOBE/OSOBÁCH
Meno:                     Ing. Erika Csányiová/Ing. Róbert Kňažek, PhD.
Telefón:                  mobil 0910 674 339/ 0907 718 214
E-mail:                    erika.csanyiova@seas.sk; robert.knazek@seas.sk
Internetová adresa: www.seas.sk
Poštová adresa:      Slovenské elektrárne, a.s., Pribinova 40, 811 09 Bratislava (ďalej len „SE, a.s.“)

Definície pojmov:
DMM - denné maximálne množstvo,
OM - odberné miesto,
ZM -  zmluvné množstvo (množstvo plynu v kWh alebo MWh požadované odberateľom pre príslušné odberné množstvo).
Zemný plyn  - Pre účely tejto súťaže sa pod pojmom plyn rozumie zemný plyn, ktorý je zmesou uhľovodíkových plynov tvorenou prevažne metánom, ktorý na území Slovenskej republiky distribuuje spoločnosť SPP– Distribúcia, a.s.. 

[bookmark: _Ref226625784][bookmark: _Toc235699230]PREDMET OBSTARÁVANIA
1 
2 
2.1 Názov predmetu obstarávania: 
Združená dodávka zemného plynu z krajiny/krajín mimo Ruskej Federácie od 1.4.2027 do 31.12.2027 pre:
- Elektráreň Vojany (ďalej len „EVO“),
- Elektráreň Mochovce 3. a 4. blok (ďalej len „EMO 3,4“), 
- Vodné elektrárne Trenčín (ďalej len „VET“).

2.2 Podrobné vymedzenie predmetu obstarávania:

Združená dodávka zemného plynu v celkovom objeme 4 747 MWh do odberných miest plynu EVO, EMO 3,4 a VET, ktorá zahŕňa dodávku a prepravu plynu, distribúciu, skladovanie plynu a prevzatie zodpovednosti za odchýlku za odberné miesta, na obdobie od 1.4.2027  do 31.12.2027.
Dodávka sa uskutočňuje na dennej báze v rozmedzí 0 až do výšky DMM u jednotlivých OM nasledovne: 

EMO 3,4: veľkoodber    - DMM plynu 9 000 m3/deň
VET:        strednoodber - DMM plynu    600 m3/deň
EVO:        maloodber – tarifný stupeň č. 8 - DMM plynu sa nestanovuje pre tento tarifný stupeň
                                                                    (maximálny denný odber plynu 700 m3/deň) 

Podmienkou tejto súťaže je, aby boli vyhodnocované všetky OM spolu. 

[bookmark: _Toc235699231]MIESTO A TERMÍN DODANIA / PLNENIA PREDMETU OBSTARÁVANIA
3 
3.1 Miesto dodania / plnenia predmetu obstarávania:
Špecifikácia odberného miesta (OM): 
Elektráreň Vojany
Číslo OM (POD):          (bude špecifikované neskôr)
Typ OM:	             K (OM s odberom vykurovacieho charakteru, ktorého 70% 
                                      a viac ročného odberu plynu závisí od vonkajšej teploty ovzdušia).
Názov OM:		Elektráreň Vojany
Adresa:		Slovenské elektrárne, a.s.
			závod Elektrárne Vojany
			Elektrárenská ul.
			076 72  Vojany
Indikatívne ZM:	361 MWh
Tarifný stupeň:            8


Elektráreň Mochovce 3. a 4. blok:
Číslo OM (POD):	SKSPPDIS000330010706
Typ OM:	             K (OM s odberom vykurovacieho charakteru, ktorého 70% a viac 
                                       ročného odberu plynu závisí od vonkajšej teploty ovzdušia)
Názov OM:		 Elektráreň Mochovce, 3. a 4. blok
Adresa:		 Slovenské elektrárne, a.s.
			 3. a 4. blok
                                       935 39  Mochovce
Indikatívne ZM:	 4 023 MWh
DMM:			 9 000 m3/deň
Tarifný stupeň:            11


Vodné elektrárne Trenčín:
Číslo OM (POD):	SKSPPDIS000430021021
Typ OM:	             K (OM s odberom vykurovacieho charakteru, ktorého 70% a viac ročného 
                                      odberu plynu závisí od vonkajšej teploty ovzdušia)
Názov OM:		Vodné elektrárne Trenčín
Adresa:		Slovenské elektrárne, a.s.
                                      Vodné elektrárne
                                      Soblahovská 2
                                      911 01  Trenčín
Indikatívne ZM:	364 MWh
DMM:			600 m3/deň
Tarifný stupeň:            9


Mesačné objemy zemného plynu sú v prílohe č. 1 Návrhu zmluvy o združenej dodávke plynu. 

3.2 Obdobie, na ktoré sa zmluva uzatvára: 01.04.2027 – 31.12.2027
[bookmark: _Toc235699232]ZMLUVA A PODMIENKY PLNENIA

4.1 Na zabezpečenie predmetu obstarávania podľa článku 2 bude uzatvorená Zmluva o združenej dodávke plynu v zmysle zákona č. 251/2012 Z.z. o energetike a o zmene a doplnení niektorých zákonov, zákona č. 250/2012 Z.z. o regulácii sieťových odvetví a zákona č. 513/1991 Zb. Obchodného zákonníka v znení neskorších predpisov. 
Návrh zmluvy o združenej dodávke zemného plynu (ďalej len „návrh zmluvy“) v slovenskom jazyku tvorí prílohu týchto podmienok súťaže.

4.2 Obstarávateľ požaduje, aby zmluva bola vypracovaná podľa Vzoru zmluvy, ktorý tvorí prílohu týchto podmienok súťaže.
 
Akékoľvek zmeny alebo doplnenia Návrhu zmluvy zakladajú právo obstarávateľovi takéto návrhy odmietnuť.
4.3 Prílohou k zmluve bude:
· Špecifikácia odberných miest plynu odberateľa
· Osobitné povinnosti pre odberné miesta plynu 
· Oznámenie o prijatí návrhu 
· KYC dotazník
· Sankčná doložka
[bookmark: _Toc235699233]POŽIADAVKY NA UCHÁDZAČOV
5.1 [bookmark: _Ref7097238]Požiadavky na technickú a odbornú spôsobilosť  
Uchádzač spĺňa technicko-organizačné predpoklady na plnenie predmetu obstarávania, ak má preukázateľné skúsenosti s plnením obdobných predmetov, ako je predmet obstarávania.
[bookmark: _Ref4593455]Uchádzač preukáže technickú a odbornú spôsobilosť plnenia predmetu obstarávania nasledovne: 
· predložením platného povolenia na podnikanie v plynárenstve
· predložením zoznamu dodávok tovaru za predchádzajúci rok od vyhlásenia tejto súťaže s uvedením objemu dodávok a odberateľov.
Minimálna požadovaná úroveň štandardov:
Uchádzač zoznamom preukáže dodávku tovaru rovnakého alebo podobného charakteru ako je požadovaný predmet zákazky za predchádzajúci rok ("rozhodné obdobie") v kumulatívnej hodnote 430 000 EUR bez DPH alebo ekvivalent v inej mene. Za zákazku rovnakého alebo podobného charakteru sa považuje zákazka na dodávku zemného plynu. Vyhlásením  obstarávania sa rozumie deň zverejnenia oznámenia o vyhlásení tejto súťaže na internetových stránkach Tendre | Slovenské Elektrárne, a.s. (seas.sk) (ďalej len „rozhodný dátum“). Prepočet inej meny bude podľa kurzu NBS k rozhodnému dátumu.
1.2 [bookmark: _Ref2068303]Požiadavky na finančné a ekonomické postavenie uchádzača 

Vyhlasovateľ si vyhradzuje právo preveriť finančné postavenie uchádzača a  v tejto súvislosti dodatočne požiadať uchádzača o doplnenie dokladovej časti o relevantné dokumenty súvisiace s finančným postavením uchádzača (finančnú uzávierku, výpis z bankového účtu a podobne). V prípade, že Vyhlasovateľ posúdi finančné postavenie uchádzača ako nedostatočné, má Vyhlasovateľ právo požadovať od uchádzača vystavenie bankovej záruky, alebo ručiteľského vyhlásenia. 

1.3 Predložením  ponuky uchádzač potvrdzuje, že spĺňa všetky požiadavky na uchádzačov, uvedené v týchto podmienkach súťaže. 

[bookmark: _Toc235699234][bookmark: _Ref11008588][bookmark: _Toc235699236]OBHLIADKA MIESTA PLNENIA
Pre prípravu ponuky nie je potrebná obhliadka miesta plnenia.
PREDKLADANIE PONÚK
6 [bookmark: _Ref11008498]
7 
7.1 Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
 
7.2 Ponuka uchádzača musí byť podpísaná osobou oprávnenou podpisovať ponuku v mene uchádzača, tzn. štatutárnym orgánom uchádzača/členom štatutárneho orgánu uchádzača alebo osobou splnomocnenou na konanie v mene uchádzača. 

7.3 Obsah ponuky
       Ponuka uchádzača je rozdelená na 2 časti pričom obe časti predkladajú uchádzači spolu:
· Technickú (dokladovú) časť
      Táto časť musí obsahovať tieto dokumenty:
- dokument preukazujúci spôsobilosť dodávať plyn na celé obdobie dodávky podľa zmluvy o združenej dodávke plynu, t.j. platné povolenie v predmete podnikania: plynárenstvo v rozsahu podnikania: dodávka zemného plynu vydané Úradom pre reguláciu sieťových odvetví. 
- zoznam dodávok tovaru za predchádzajúci rok od vyhlásenia tejto súťaže s uvedením objemu dodávok a odberateľov v zmysle bodu 5.1 podmienok tejto súťaže
- vyplnený a podpísaný KYC Dotazník, ktorý tvorí prílohu týchto podmienok súťaže. Tento formulár nie je možné nahradiť iným dokumentom. 

· Ekonomickú časť
a) Ponuka musí obsahovať návrh na plnenie kritérií na vyhodnotenie ponúk, podľa štruktúry stanovenej Obstarávateľom v článku 9  týchto podmienok súťaže, podpísanú uchádzačom alebo osobou oprávnenou konať za uchádzača. 

b) Obstarávateľ bude od víťaza tejto súťaže (ďalej len „Dodávateľ“) nakupovať požadovaný predpokladaný objem zemného plynu v tejto súťaži:  4 747  MWh za  všetky tri odberné miesta spolu v období od 1.4.2027 do 31.12.2027. Obstarávateľ môže po uzatvorení Zmluvy o združenej dodávke zemného plynu realizovať nákup menej ako 100% objemu cez tranže + dokup na spote.

c) Cena za dodávku zemného plynu je jednotková cena P, ktorá zahŕňa cenu za komoditu a služby obchodníka, vrátane všetkých zložiek prepravy, pričom zodpovednosť za odchýlku bude plne prenesená na Dodávateľa. Jednotková cena denného produktu za zmluvné obdobie je stanovená podľa nasledujúceho vzorca: 
P = SPOT + k + p  (v EUR/MWh)
kde: SPOT je cena spotového (denného) produktu v EUR/MWh THE Day Ahead Offer zverejnená v správe ICIS HEREN Európske spotové trhy s plynom v časti „THE Price Assessment“ v posledný pracovný deň bezprostredne predchádzajúci dňu dodania.  
kde: k je prirážka Dodávateľa v EUR/MWh, pričom táto cenová položka zahŕňa maržu Dodávateľa, skladovanie, štruktúrovanie a plne prenesenú zodpovednosť za odchýlku na Dodávateľa pre množstvo zemného plynu odobraté za deň.  Koeficient „k“ je rovnaký pre všetky typy tarifných skupín (maloodber, strednoodber, veľkoodber). 

kde: p v EUR/MWh predstavuje všetky zložky prepravy zemného plynu (variabilné aj fixné).  Koeficient „p“  je rovnaký pre všetky typy tarifných skupín (maloodber, strednoodber, veľkoodber). 

d) V prípade, že Obstarávateľ realizuje nákup zemného plynu prostredníctvom kvartálnej tranže (3 kalendárne mesiace) je cena takého produktu stanovená podľa nasledujúceho vzorca: 
P = TQ + kQ + p  (v EUR/MWh)
kde: TQ je cena v EUR/MWh dohodnutá v kvartálnej tranži
kde: kQ je prirážka Dodávateľa v  EUR/MWh, pričom táto cenová položka zahŕňa maržu Dodávateľa,  skladovanie, štruktúrovanie a plne prenesenú zodpovednosť za odchýlku na Dodávateľa pre množstvo zemného plynu odobraté za kvartál (3 kalendárne mesiace). Koeficient „kQ“ je rovnaký pre všetky typy tarifných skupín (maloodber, strednoodber, veľkoodber). 

kde: p v EUR/MWh predstavuje všetky zložky prepravy zemného plynu (variabilné aj fixné).  Koeficient „p“  je rovnaký pre všetky typy tarifných skupín (maloodber, strednoodber, veľkoodber). 

V prípade, že Obstarávateľ odoberie v daný deň  väčšie množstvo plynu ako bolo dohodnuté v tranži, tak tento objem zemného plynu Dodávateľ dokúpi za spotovú cenu podľa písmena c) tohto bodu. 
V ponuke uveďte ako oceníte spätný odkup za neodobraté množstvo plynu kvartálnej tranže.  
e) V prípade že Obstarávateľ realizuje nákup zemného plynu prostredníctvom mesačnej tranže (kalendárny mesiac) je cena takého produktu stanovená podľa nasledujúceho vzorca: 
P = TM + kM + p  (v EUR/MWh)
kde: TM je cena v EUR/MWh dohodnutá v mesačnej tranži
kde: kM je prirážka Dodávateľa v  EUR/MWh, pričom táto cenová položka zahŕňa maržu Dodávateľa,  skladovanie, štruktúrovanie a plne prenesenú zodpovednosť za odchýlku na Dodávateľa pre množstvo zemného plynu odobraté za 1 kalendárny mesiac. Koeficient  „kM“ je rovnaký pre všetky typy tarifných skupín (maloodber, strednoodber, veľkoodber). 

kde: p v EUR/MWh predstavuje všetky zložky prepravy zemného plynu (variabilné aj fixné).  Koeficient „p“  je rovnaký pre všetky typy tarifných skupín (maloodber, strednoodber, veľkoodber). 

V prípade, že Obstarávateľ odoberie v daný deň  väčšie množstvo plynu ako bolo dohodnuté v tranži, tak tento objem zemného plynu Dodávateľ dokúpi za spotovú cenu podľa písmena c) tohto bodu. 
V ponuke uveďte ako oceníte spätný odkup za neodobraté množstvo plynu mesačnej tranže.  
Cena P neobsahuje cenu za distribučné služby, spotrebnú daň a DPH.


7.4 Všetky náklady a výdavky spojené s prípravou a predložením ponuky podľa požiadaviek obstarávateľa znáša uchádzač bez finančného nároku voči obstarávateľovi, bez ohľadu na výsledok tohto obstarávania. 

7.5 Spôsob, miesto a lehota na predloženie ponuky
7.5.1 Lehota na podávanie návrhu (ponuky) uplynie dňa 30.10.2026 (piatok) o 14:00 hod. s platnosťou návrhu (ponuky) do 16.11.2026 (pondelok) vrátane. 
7.5.2 Uchádzači predkladajú ponuky v slovenskom alebo českom jazyku. Predkladanie ponúk sa uskutoční on-line spôsobom na emailové adresy kontaktných osôb uvedených v bode 1 týchto podmienok. Obstarávateľ odporúča ich predložiť ako súbory pdf.
7.5.3 Jednotlivé časti ponuky sa predkladajú súčasne v oddelených súboroch obsahujúcich jednotlivé časti ponuky podľa článku 7 vo forme naskenovaných podpísaných dokumentov vo všeobecne známych a čitateľných formátoch.
7.5.4 Vyhlasovateľ si vyhradzuje právo zmeniť lehotu na podávanie ponúk. Zmena lehoty bude oznámená všetkým uchádzačom elektronickou poštou a bude zároveň uverejnená aj na internetových stránkach Tendre | Slovenské Elektrárne, a.s. (seas.sk).
7.5.5 Predloženú ponuku nemožno po predložení Vyhlasovateľovi odvolať. Uchádzač je svojou ponukou viazaný do uplynutia lehoty na oznámenie vybraného návrhu podľa bodu 10.2 týchto podmienok súťaže
[bookmark: _Toc235699237]PRIEBEH SÚŤAŽE

8.1 Uchádzači predložia naraz technickú aj ekonomickú časť ponuky v zmysle bodu č. 7.3  podmienok tejto súťaže. Obstarávateľ vyhodnotí predloženú technickú aj ekonomickú časť ponuky. Uchádzači môžu byť vyzvaní Obstarávateľom na rokovanie o technickej, alebo ekonomickej časti ponuky. Forma rokovania môže byť osobné stretnutie, písomná komunikácia, MS Teams, e-mailová komunikácia.

8.2 Obstarávateľ si vyhradzuje právo vylúčiť zo súťaže ponuky, ktoré nie sú v súlade s požiadavkami SE, a.s. uvedenými v článku 7 týchto podmienok súťaže, alebo neboli doručené.  Ponuky uchádzačov, v ekonomickej časti ponuky, budú vyhodnocované podľa kritérií na hodnotenie ponúk uvedených v podmienkach tejto súťaže.
[bookmark: _Toc235699238]VYHODNOTENIE PONÚK 

1. Ponuky uchádzačov bude Obstarávateľ vyhodnocovať na základe stanovených kritérií a ich váhy. Hodnoty kritérií (koeficientov) v EUR/MWh budú platné počas trvania Zmluvy o združenej dodávke zemného plynu. 
1. [bookmark: _Ref89267455]Pre účely vyhodnotenia ekonomicky najvýhodnejšej ponuky sú stanovené viaceré kritériá na vyhodnotenie ponúk (ďalej len „kritériá“). 
1. Kritériá (koeficienty) a ich váhy sú nasledovné:

	Por. č.
	Názov kritéria (koeficientu) na hodnotenie ponuky
	Merná jednotka
	Váha

	1.
	k – prirážka uchádzača, ktorá zahŕňa maržu uchádzača, skladovanie, štruktúrovanie a plne prenesenú zodpovednosť za odchýlku na uchádzača pre množstvo zemného plynu odobraté za deň. Koeficient „k“ je rovnaký pre všetky typy tarifných skupín (maloodber, strednoodber, veľkoodber). 
	EUR/MWh
	60

	2.
	kQ – prirážka uchádzača, ktorá zahŕňa maržu uchádzača, skladovanie, štruktúrovanie a plne prenesenú zodpovednosť za odchýlku na uchádzača pre množstvo zemného plynu odobraté za kvartál (3 kalendárne mesiace).   Koeficient „kQ“ je rovnaký pre všetky typy tarifných skupín (maloodber, strednoodber, veľkoodber). 
	EUR/MWh
	10

	3.
	kM – prirážka uchádzača, ktorá zahŕňa maržu uchádzača, skladovanie, štruktúrovanie a plne prenesenú zodpovednosť za odchýlku na uchádzača pre množstvo zemného plynu odobraté za 1 kalendárny mesiac. Koeficient „kM“ je rovnaký pre všetky typy tarifných skupín (maloodber, strednoodber, veľkoodber).     
	EUR/MWh
	10

	4. 
	p – spolu všetky zložky prepravy zemného plynu, ktorý je predmetom tejto súťaže (variabilné aj fixné). Koeficient „p“ je rovnaký pre všetky typy nákupov (tranží) a tarifných skupín (maloodber, strednoodber, veľkoodber).
	EUR/MWh
	20



1. Za najvýhodnejšiu ponuku bude Obstarávateľom označená ponuka uchádzača, ktorý splnil  požiadavky v technickej časti ponuky uvedené v bode 7.3 podmienok tejto súťaže a zároveň  ponúkne hodnoty všetkých kritérií: k, kQ kM, p, ktorých vážený priemer je najnižšie číslo.  
1. Lehota na vyhodnotenie ponúk začne plynúť dňom otvárania elektronických súborov s ponukami (návrhmi) a končí sa dňom oznámenia vybranej ponuky (návrhu).
1. Miestom vyhodnotenia ponúk (návrhov) je sídlo Vyhlasovateľa: Pribinova 40, 811 09 Bratislava.
[bookmark: _Toc235699239]
1.   UZAVRETIE ZMLUVY 
2. Po vyhodnotení ponúk Obstarávateľ zašle uchádzačovi, ktorý sa umiestnil na prvom mieste Oznámenie o prijatí ponuky (návrhu), v ktorom ho vyzve na súčinnosť pri uzatvorení Zmluvy o združenej dodávke zemného plynu.

2. [bookmark: _Ref8380045]Lehota na oznámenie vybranej ponuky (návrhu): do 16.11.2026 vrátane
 Vyhlasovateľ si vyhradzuje právo lehotu na oznámenie vybraného návrhu predĺžiť.  
2. [bookmark: _Ref205821211][bookmark: _Ref85644090][bookmark: _Hlk205301617]SE si vyhradzuje právo neuzavrieť zmluvu s uchádzačom, ak:
2. je takýto uchádzač alebo akýkoľvek subdodávateľ zapojený do plnenia zmluvy sankcionovanou osobou (ako je tento pojem definovaný), pri ktorej by uzavretie a/alebo plnenie zmluvy s daným uchádzačom bolo porušením akéhokoľvek Aplikovateľného sankčného programu (ako je tento pojem definovaný v Sankčnej doložke),
2. je akýkoľvek tovar, ktorý má byť súčasťou plnenia zmluvy sankcionovaným tovarom (ako je tento pojem definovaný v Sankčnej doložke) a uzavretie a/alebo plnenie zmluvy by z toho dôvodu vyvolalo porušenie akéhokoľvek Aplikovateľného sankčného programu,
2. by uzavretie a/alebo plnenie zmluvy s takýmto uchádzačom z akéhokoľvek dôvodu vyvolalo porušenie akéhokoľvek Aplikovateľného sankčného programu a/alebo,
2. ak takýto uchádzač včas nepredloží riadne a úplne vyplnený a podpísaný KYC dotazník, ktorého predloženie je požadované v zmysle tejto súťaže;
pričom v prípade, ak hroziace porušenie Aplikovateľného sankčného programu je možné odstrániť (napr. výmenou subdodávateľa-sankcionovanej osoby, výmenou sankcionovaného tovaru za dostupnú nesankcionovanú alternatívu alebo získaním príslušnej výnimky pre uzavretie a plnenie zmluvy), Obstarávateľ je v rámci postupu podľa tohto bodu 10.3  oprávnený požiadať uchádzača o vykonanie všetkých na to potrebných úkonov a podmieniť uzavretie zmluvy úspešným odstránením akýchkoľvek a všetkých dôvodov porušenia Aplikovateľných sankčných programov.

1. [bookmark: _Toc235699240]OSTATNÉ PODMIENKY
11.1   
Predloženie ponuky uchádzačom bude zo strany obstarávateľa považované za potvrdenie uchádzača, že:
0. súhlasí s týmito podmienkami súťaže,
0. všetky predložené doklady a údaje uvedené v jeho ponuke sú pravdivé a úplné.

3. Pracovný čas Vyhlasovateľa je v pracovných dňoch pondelok až piatok od 9:00 hod. do 15:00 hod.
3. Súťažné podmienky sú predmetom obchodného tajomstva bez časového obmedzenia. 
3. Uchádzač berie na vedomie, že odmietnutie návrhu uchádzača, nezahrnutie návrhu uchádzača do vyhodnocovania, neprijatie návrhu uchádzača alebo zrušenie súťaže, nezakladá právo uchádzača na podanie akýchkoľvek opravných prostriedkov alebo iných revíznych postupov alebo právo na akékoľvek iné nároky uchádzača voči Vyhlasovateľovi súťaže, ktoré mu môžu vzniknúť v tejto súvislosti. 
3. Uchádzač podaním návrhu do súťaže berie na vedomie, že Vyhlasovateľ v zmysle ust. § 29 ods. 8 zákona č. 250/2012 Z.z. o regulácii v sieťových odvetviach je povinný oznamovať určité údaje, týkajúce sa tejto súťaže, Úradu pre reguláciu sieťových odvetví, s čím uchádzač podaním návrhu do súťaže vyjadruje svoj súhlas.
[bookmark: _Toc235699241]PRÍLOHY
Neoddeliteľnou súčasťou týchto podmienok súťaže sú nasledovné prílohy:
- Návrh zmluvy o združenej dodávke plynu 
- KYC Dotazník.
- Sankčná doložka

Dátum 05.10.2026
Slovenské elektrárne, a.s., Pribinova 40, 811 09 Bratislava - mestská časť Ružinov, Slovenská republika, IČO: 35 829 052, Obchodný register Mestského súdu Bratislava III, Sekcia: Sa, číslo: 2904/B

